# Bacil de Koch

El bacil de Koch (Mycobacterium tuberculosis) és l'eubacteri que causa la major part dels casos de tuberculosi humana.

## Fites històriques

Va ser descrit el 24 de març de 1882 per Robert Koch, qui va rebre el premi Nobel de Fisiologia o Medicina «per la seva recerca i descobertes en relació a la tuberculosi». Uns anys abans, els experiments del cirurgià de l'exèrcit francès Jean-Antoine Villemin (1827-1892) havien demostrat de manera convincent la transmissibilitat de la tuberculosi. El metge alemany Peter Dettweiler (1837-1904) va crear l'any 1876 el primer sanatori antituberculós popular a Falkenstein (un lloc de la serralada del Taunus proper a la ciutat de Frankfurt del Main), futur model terapèutic i arquitectònic de la majoria dels sanatoris per malalts de tuberculosi pulmonar del segle XX, com ara el de Badalona. Charles Mantoux (1877-1947) va posar a punt la prova que porta el seu nom l'any 1908 i el vaccí del bacil de Calmette-Guérin (BCG) existeix des de 1921. El 1918 es va crear el Servei d'Assistència Social del Tuberculós de Catalunya, sota la direcció de Lluís Sayé i Sempere (1888-1975), on es feia investigació, assistència clínica i docència. Aquesta va ser una de les primeres institucions específiques catalanes contra la tuberculosi i a través d'ella es va obrir el dia 23 d'abril de 1921 el dispensari del carrer Radas, capdavanter en l'administració de la vacuna BCG a Barcelona. Creada el 1925 per científics danesos amb el propòsit de neutralitzar l'acció del bacil de Koch, la sanocrisina (aurotiosulfat de sodi) va ser descartada com a tractament contra la tuberculosi per la seva ineficàcia i greus efectes adversos, a la vista dels resultats d'un posterior assaig clínic estatunidenc pioner en l'ús d'un sistema d'aleatorització formal dels participants. Selman Waksman i els seus col·laboradors del laboratori de l'Escola d'Agricultura de la Universitat Rutgers, descobriren l'any 1943 l'estreptomicina, el primer antibiòtic actiu contra M. tuberculosis. La isoniazida (un tuberculostàtic, és a dir, un inhibidor del creixement del bacil de Koch) es va sintetitzar el 1912, però fins a la dècada de 1950 no es va considerar un fàrmac de primera línia en el tractament antituberculós. El genoma de M. tuberculosis va ser seqüenciat per primera vegada el 1998.

## Microbiologia

Mycobacterium tuberculosis és un micobacteri patogen intracel·lular obligat i aeròbic estricte, és a dir, no pot viure sense la presència d'oxigen, dèbilment grampositiu, ja que l'àcid micòlic que hi ha a la seva paret cel·lular no absorbeix del tot la tinció de Gram. Per identificar-lo microscòpicament amb major certesa és millor emprar tincions acidoresistents, com la de Ziehl–Neelsen modificada, o bé la fluorescent d'auramina–rodamina. Una opció per detectar de manera ràpida el bacteri en esput és la prova de la trehalosa solvatocròmica avaluada amb citometria de flux. El cultiu microbiològic de M. tuberculosis és una tècnica laboriosa que requereix procediments diferents als usats habitualment en bacteriologia, com ara l'eliminació en les mostres de microbis contaminants de creixement ràpid per tal d'evitar resultats falsos positius i tractaments innecessaris.
Morfològicament, el bacil de Koch té l'aspecte d'un bastonet recte o una mica corbat i una mida de 0,2-0,7 × 1–10 micròmetres. Està revestit per una membrana citoplasmàtica i una paret cel·lular amb un elevat contingut lipídic que li confereix una notable resistència a la dessecació.
El seu període de divisió cel·lular és molt lent (15–20 hores) comparat amb el d'altres bacteris, com ara Escherichia coli, el qual es divideix en tan sols 20 minuts i té un metabolisme adaptatiu singular. Per aquestes raons, l'evolució clínica de la tuberculosi és molt lenta i la malaltia pot romandre anys en estat latent, fins que una minva en la capacitat de resposta immunitària de l'individu la torna a activar. Els individus amb positivitat al virus de la immunodeficiència humana són particularment proclius a ser coinfectats pel bacil de Koch. Mycobacterium tuberculosis es transmet per via aèria i ataca sobretot (o de vegades exclusivament) les cèl·lules fagocítiques pulmonars, com els macròfags, els neutròfils, els monòcits i els dendròcits.
Els estudis paleomicrobiològics de la tuberculosi han fet possible trobar, emprant la reacció en cadena de la polimerasa per a la seqüenciació de l'àcid desoxiribonucleic, l'ADN de M. tuberculosis en restes òssies humanes de l'antic Egipte i d'assentaments de la Mediterrània oriental pertanyents al període neolític preceràmic C.

## Patogènesi

Mycobacterium tuberculosis és un patogen intracel·lular que té diverses estratègies per sobreviure i créixer en molts teixits i òrgans, eludint la resposta immunitària innata de l'hoste. La infecció per aquest bacteri és una causa poc comuna de mielitis transversa, de meningitis, d'endocarditis infecciosa valvular múltiple, d'aneurisma de l'artèria cerebral mitjana, d'artritis reactiva de Poncet, d'otitis externa crònica, de dacrioadenitis (inflamació de les glàndules lacrimals) bilateral, d'otomastoïditis, de miopia aguda transitòria, d'osteomielitis de la base del crani, d'úlceres orals o d'escròfula refractària a la medicació habitual. És un patogen molt adaptable a la diversitat genètica de les poblacions humanes i que té, mitjançant mecanismes biomoleculars diferents, una gran capacitat de resistència als antibiòtics. Això disminueix l'acció terapèutica dels tractaments farmacològics disponibles avui dia, i és un greu problema emergent que fa necessària la recerca continuada de nous mètodes per detectar aquesta característica en el bacteri i poder desenvolupar combinacions de fàrmacs antituberculosos més eficaces.

## Llinatges

Mycobacterium tuberculosis forma part del complex taxonòmic Mycobacterium tuberculosis (CMT). Aquest grup engloba diversos micobacteris estretament relacionats genèticament que son capaços de causar tuberculosi en humans o en altres animals; entre els quals ximpanzés, bisons europeus, guineus, dromedaris, tigres siberians, búfals africans i elefants. Els membres del CMT es diferencien de la resta de bacteris per compartir la presència de 63 índels conservats (alineaments gènètics particulars) existents exclusivament en algunes de les seves proteïnes. Hi ha anàlisis de coalescència que indiquen que el CMT es va originar a l'Àfrica fa uns 70.000 anys a partir, segons determinacions genòmiques, d'un ancestral bacil tuberculós llis poc virulent i que va acompanyar les primeres migracions dels éssers humans moderns anatòmicament i que va expandir-se fora del continent africà a causa de l'augment de la densitat de la població mundial durant el neolític. Mycobacterium canettii és l'espècie actual de la família de les micobacteriàcies més semblant genèticament a l'ancestre bacil·lar comú del CMT.
El CMT inclou:
* Mycobacterium tuberculosis.
* Mycobacterium africanum.
* Mycobacterium bovis.
* Mycobacterium bovis variant BCG: una soca de laboratori emprada com a vacuna atenuada i en el tractament del càncer vesical.
* Mycobacterium orygis. Pot provocar escròfula, fins i tot en persones immunocompetents.
* Mycobacterium microti. Eventualment, és l'origen de tuberculosis pulmonars i extrapulmonars en humans.
* Mycobacterium canettii. Causa brots epidèmics de tuberculosi ganglionar en països de la Banya d'Àfrica.
* Mycobacterium caprae.
* Mycobacterium pinnipedii.
* Mycobacterium suricattae.
* Mycobacterium mungi.
* Bacil del damà roquer del Cap (dassie).
Típicament, Mycobacterium tuberculosis i M. africanum son responsables de la majoria de infeccions humanes. Mycobacterium africanum és menys virulent que M. tuberculosis i causa infeccions limitades a àrees d'Àfrica. En canvi, M. tuberculosis és el principal agent causant de la majoria d'infeccions tuberculoses a tot el món. M. tuberculosis és subdivideix en diferents llinatges. El llinatge 4 (L4) o euroamericà és el més generalitzat i causa infeccions arreu del món. Els llinatges 2, 3 i 4 són considerats llinatges moderns des del punt de vista evolutiu. Aquests llinatges han sofert una deleció genètica en la regió TbD1. Aquest canvi ha augmentat la virulència dels llinatges afectats, ha afavorit la seva difusió per molts països i ha accentuat també el risc potencial de contagi a través del medi ambient. El llinatge 1 o indoasiàtic no presenta la deleció i forma part dels llinatges antics, igual que els 5 i 6. Es troba predominantment a diferents zones de l'oceà Índic, a Filipines i a Vietnam. El llinatge 7, originari d'Etiòpia, pertany a una branca filogenètica intermèdia entre els llinatges antics i moderns de M. tuberculosis. El llinatge 8 es va descobrir a la regió dels Grans Llacs d'Àfrica, en individus amb tuberculosi resistent a múltiples medicaments.

## Referències

* ↑ Chakaya, J; Petersen, E; Nantanda, R; Mungai, BN; Migliori, GB; Amanullah, F; Lungu, P; et al «The WHO Global Tuberculosis 2021 Report - not so good news and turning the tide back to End TB» (en anglès). Int J Infect Dis, 2022 Nov; 124 (Suppl 1), pp: S26-S29. DOI: 10.1016/j.ijid.2022.03.011. PMC: 8934249. PMID: 35321845 [Consulta: 11 febrer 2023].
* ↑ Cambau, E; Drancourt, M «Steps towards the discovery of Mycobacterium tuberculosis by Robert Koch, 1882» (en anglès). Clin Microbiol Infect, 2014 Mar; 20 (3), pp: 196-201. DOI: 10.1111/1469-0691.12555. ISSN: 1469-0691. PMID: 24450600 [Consulta: 23 novembre 2022].
* ↑ «Facts, The Nobel Prize in Physiology or Medicine 1905 - Robert Koch» (en anglès). The Nobel Prize. [Consulta: 5 abril 2023].
* ↑ Ritacco, V; Kantor, IN «La tuberculosis a 110 años del Premio Nobel de Koch» (en castellà). Medicina (Buenos Aires), 2015; 75 (6), pp: 396-403. ISSN: 1669-9106. PMID: 26707664 [Consulta: 11 febrer 2023].
* ↑ Villemin, JA «Etudes sur la tuberculose: preuves rationnelles et expérimentales de sa spécificité et de son inoculabilité» (en francès). J.-B. Baillière et fils, Paris, 1868, pàgs: 640 [Consulta: 5 abril 2023].
* ↑ Daniel, TM «The history of tuberculosis» (en anglès). Respir Med, 2006 Nov; 100 (11), pp: 1862-1870. DOI: 10.1016/j.rmed.2006.08.006. ISSN: 1532-3064. PMID: 16949809 [Consulta: 5 abril 2023].
* ↑ Ruiloba Quecedo, C «La ciudad de la salud: los sanatorios antituberculosos» (en castellà). Ciudades, 2011; 14 (1), pp: 213-232. ISSN: 2445-3943 [Consulta: 1r maig 2023].
* ↑ Mazana, JS «La tuberculosis y sus epónimos. Charles Mantoux (1877-1947)» (en castellà). Rev Esp Sanid Penit, 2009 Jun; 11 (1), pp: 17-23. DOI: 10.4321/S1575-06202009000100004. ISSN: 2013-6463. PMID: 23128409 [Consulta: 12 abril 2023].
* ↑ Kaufmann, SHE «Vaccine Development Against Tuberculosis Over the Last 140 Years: Failure as Part of Success» (en anglès). Front Microbiol, 2021 Oct 6; 12, pp: 750124. DOI: 10.3389/fmicb.2021.750124. PMC: 8526900. PMID: 34691001 [Consulta: 20 abril 2023].
* ↑ COMB. Unitat d'Estudis Acadèmics «Lluís Sayé i Sempere». Galeria de Metges Catalans, 2022 [Consulta: 9 juny 2023].
* ↑ Miret i Cuadras, P «La Tuberculosi a Catalunya, des del segon terç del segle xix, a la meitat del segle XX -Tesi doctoral-». Departament de Salut Pública, Universitat de Barcelona, 2011; Set 8 (DL: B40737-2011), págs: 477 [Consulta: 9 juny 2023].
* ↑ DrugBank «Sodium aurotiosulfate» (en anglès). Canadian Institutes of Health Research/The Metabolomics Innovation Centre, 2021 Feb 21; DB13743 (rev), pàgs: 4 [Consulta: 20 maig 2023].
* ↑ Gabriel, JM «The testing of Sanocrysin: science, profit, and innovation in clinical trial design, 1926-31» (en anglès). J Hist Med Allied Sci, 2014 Oct; 69 (4), pp: 604-632. DOI: 10.1093/jhmas/jrt040. ISSN: 1468-4373. PMID: 23989934 [Consulta: 20 maig 2023].
* ↑ Woodruff, HB «Selman A. Waksman, winner of the 1952 Nobel Prize for physiology or medicine» (en anglès). Appl Environ Microbiol, 2014 Gen; 80 (1), pp: 2-8. DOI: 10.1128/AEM.01143-13. PMC: 3911012. PMID: 24162573 [Consulta: 10 maig 2023].
* ↑ Timmins, GS; Deretic, V «Mechanisms of action of isoniazid» (en anglès). Mol Microbiol, 2006 Des; 62 (5), pp: 1220-1227. DOI: 10.1111/j.1365-2958.2006.05467.x. ISSN: 1365-2958. PMID: 17074073 [Consulta: 30 abril 2023].
* ↑ Barry, CE «Lessons from seven decades of antituberculosis drug discovery» (en anglès). Curr Top Med Chem, 2011; 11 (10), pp: 1216-1225. DOI: 10.2174/156802611795429158. PMC: 6380367. PMID: 21401509 [Consulta: 30 abril 2023].
* ↑ Meehan, CJ; Goig, GA; Kohl, TA; Verboven, L; Dippenaar, A; Ezewudo, M; Farhat, MR; et al «Whole genome sequencing of Mycobacterium tuberculosis: current standards and open issues» (en anglès). Nat Rev Microbiol, 2019 Set; 17 (9), pp: 533-545. DOI: 10.1038/s41579-019-0214-5. ISSN: 1740-1526. PMID: 31209399 [Consulta: 23 novembre 2022].
* ↑ Meehan, CJ; Barco, RA; Loh, YHE; Cogneau, S; Rigouts, L «Reconstituting the genus Mycobacterium» (en anglès). Int J Syst Evol Microbiol, 2021 Set; 71 (9), pp: 004922. DOI: 10.1099/ijsem.0.004922. PMC: 8549266. PMID: 34554081 [Consulta: 24 febrer 2023].
* ↑ Stallings, CL; Glickman, MS «Is Mycobacterium tuberculosis stressed out? A critical assessment of the genetic evidence» (en anglès). Microbes Infect, 2010 Des; 12 (14-15), pp: 1091-1101. DOI: 10.1016/j.micinf.2010.07.014. PMC: 3587153. PMID: 20691805 [Consulta: 20 abril 2023].
* ↑ ChEBI «mycolic acid» (en anglès). EMBL-EBI, 2018 Ag 9; CHEBI:25438 (rev), pàgs: 4 [Consulta: 21 març 2023].
* ↑ Takayama, K; Wang, C; Besra, GS «Pathway to synthesis and processing of mycolic acids in Mycobacterium tuberculosis» (en anglès). Clin Microbiol Rev, 2005 Gen; 18 (1), pp: 81-101. DOI: 10.1128/CMR.18.1.81-101.2005. PMC: 544180. PMID: 15653820 [Consulta: 3 març 2023].
* ↑ Hadano, Y «Gram-ghost cells» (en anglès). BMJ Case Rep, 2013 Gen 31; 2013, pp: bcr2012008477. DOI: 10.1136/bcr-2012-008477. PMC: 3603818. PMID: 23376678 [Consulta: 21 març 2023].
* ↑ Caulfield, AJ; Wengenack, NL «Diagnosis of active tuberculosis disease: From microscopy to molecular techniques» (en anglès). J Clin Tuberc Other Mycobact Dis, 2016 Maig 25; 4, pp: 33-43. DOI: 10.1016/j.jctube.2016.05.005. PMC: 6850262. PMID: 31723686 [Consulta: 28 març 2023].
* ↑ Chen, P; Shi, M; Feng, GD; Liu, JY; Wang, BJ; et al «A highly efficient Ziehl-Neelsen stain: identifying de novo intracellular Mycobacterium tuberculosis and improving detection of extracellular M. tuberculosis in cerebrospinal fluid» (en anglès). J Clin Microbiol, 2012 Abr; 50 (4), pp: 1166-1170. DOI: 10.1128/JCM.05756-11. PMC: 3318527. PMID: 22238448 [Consulta: 24 novembre 2022].
* ↑ Mokobi, F «Auramine-Rhodamine Staining» (en anglès). Microbe Notes, 2022; Jun 10, pàgs: 11 [Consulta: 24 novembre 2022].
* ↑ Kamariza, M; Shieh, P; Ealand, CS; Peter, JS; Chu, B; Rodriguez-Rivera, FP; Sait, MRB; Treuren, WV; et al «Rapid detection of Mycobacterium tuberculosis in sputum with a solvatochromic trehalose probe» (en anglès). Sci Transl Med, 2018 Feb 28; 10 (430), pp: eaam6310. DOI: 10.1126/scitranslmed.aam6310. PMC: 5985656. PMID: 29491187 [Consulta: 21 març 2023].
* ↑ Procop, GW «Laboratory Diagnosis and Susceptibility Testing for Mycobacterium tuberculosis» (en anglès). Microbiol Spectr, 2016 Des 9; 4 (6), pp: 1-35. DOI: 10.1128/microbiolspec.TNMI7-0022-2016. ISSN: 2165-0497. PMID: 28087944 [Consulta: 24 febrer 2023].
* ↑ Burman, WJ; Reves, RR «Review of False-Positive Cultures for Mycobacterium tuberculosis and Recommendations for Avoiding Unnecessary Treatment» (en anglès). Clin Infect Dis, 2000 Des; 31 (6), pp: 1390-1395. DOI: 10.1086/317504. ISSN: 1537-6591. PMID: 11096008 [Consulta: 29 desembre 2022].
* ↑ Santucci, P; Smichi, N; Diomandé, S; Poncin, I; Point, V; Gaussier, H; et al «Dissecting the membrane lipid binding properties and lipase activity of Mycobacterium tuberculosis LipY domains» (en anglès). FEBS J, 2019 Ag; 286 (16), pp: 3164-3181. DOI: 10.1111/febs.14864. ISSN: 1742-4658. PMID: 31034693 [Consulta: 27 juny 2023].
* ↑ Holzheimer, M; Buter, J; Minnaard, AJ «Chemical Synthesis of Cell Wall Constituents of Mycobacterium tuberculosis» (en anglès). Chem Rev, 2021 Ag 11; 121 (15), pp: 9554-9643. DOI: 10.1021/acs.chemrev.1c00043. PMC: 8361437. PMID: 34190544 [Consulta: 27 juny 2023].
* ↑ Velayati, AA; Farnia, P «Morphological Characterization of Mycobacterium tuberculosis» (en anglès). A: Understanding Tuberculosis - Deciphering the Secret Life of the Bacilli, Chap. 8 (Cardona, PJ. Editor). InTechOpen, 2012; Feb 17, pp: 149-166. ISBN 978-953-307-946-2. DOI: 10.5772/29644 [Consulta: 5 desembre 2022].
* ↑ Mashabela, GT; de Wet, TJ; Warner, DF «Mycobacterium tuberculosis Metabolism» (en anglès). Microbiol Spectr, 2019 Jul; 7 (4), pp: 1-26. DOI: 10.1128/microbiolspec.GPP3-0067-2019. ISSN: 2165-0497. PMID: 31350832 [Consulta: 26 gener 2023].
* ↑ Vasilakou, E; van Loosdrecht, MCM; Wahl, SA «Escherichia coli metabolism under short-term repetitive substrate dynamics: adaptation and trade-offs» (en anglès). Microb Cell Fact, 2020 Maig 29; 19 (1), pp: 116. DOI: 10.1186/s12934-020-01379-0. PMC: 7260802. PMID: 32471427 [Consulta: 29 març 2023].
* ↑ Gengenbacher, M; Kaufmann, SHE «Mycobacterium tuberculosis: success through dormancy» (en anglès). FEMS Microbiol Rev, 2012 Maig; 36 (3), pp: 514-532. DOI: 10.1111/j.1574-6976.2012.00331.x. PMC: 3319523. PMID: 22320122 [Consulta: 23 novembre 2022].
* ↑ Salina, EG; Makarov, V «Mycobacterium tuberculosis Dormancy: How to Fight a Hidden Danger» (en anglès). Microorganisms, 2022 Nov 25; 10 (12), pp: 2334. DOI: 10.3390/microorganisms10122334. PMC: 9784227. PMID: 36557586 [Consulta: 3 març 2022].
* ↑ Bruchfeld, J; Correia-Neves, M; Källenius, G «Tuberculosis and HIV Coinfection» (en anglès). Cold Spring Harb Perspect Med, 2015 Feb 26; 5 (7), pp: a017871. DOI: 10.1101/cshperspect.a017871. PMC: 4484961. PMID: 25722472 [Consulta: 31 maig 2023].
* ↑ Coleman, M; Martinez, L; Theron, G; Wood, R; Marais, B «Mycobacterium tuberculosis Transmission in High-Incidence Settings-New Paradigms and Insights» (en anglès). Pathogens, 2022 Oct 25; 11 (11), pp: 1228. DOI: 10.3390/pathogens11111228. PMC: 9695830. PMID: 36364978 [Consulta: 12 gener 2023].
* ↑ Ahmad, F; Rani, A; Alam, A; Zarin, S; Pandey, S; et al «Macrophage: A Cell With Many Faces and Functions in Tuberculosis» (en anglès). Front Immunol, 2022 Maig 6; 13, pp: 747799. DOI: 10.3389/fimmu.2022.747799. PMC: 9122124. PMID: 35603185 [Consulta: 14 març 2023].
* ↑ Ernst, JD «The immunological life cycle of tuberculosis» (en anglès). Nat Rev Immunol, 2012 Jul 13; 12 (8), pp: 581-591. Arxivat de l'original el 14 de desembre 2022. DOI: 10.1038/nri3259. ISSN: 1474-1733. PMID: 22790178 [Consulta: 14 desembre 2022].
* ↑ Donoghue, HD «Paleomicrobiology of Human Tuberculosis» (en anglès). Microbiol Spectr, 2016 Ag; 4 (4), pp: 1-14. DOI: 10.1128/microbiolspec.PoH-0003-2014. ISSN: 2165-0497. PMID: 27726782 [Consulta: 18 juny 2023].
* ↑ Zink, A; Haas, CJ; Reischl, U; Szeimies, U; Nerlich, AG «Molecular analysis of skeletal tuberculosis in an ancient Egyptian population» (en anglès). J Med Microbiol, 2001 Abr; 50 (4), pp: 355-366. DOI: 10.1099/0022-1317-50-4-355. ISSN: 1473-5644. PMID: 11289521 [Consulta: 18 juny 2023].
* ↑ Hershkovitz, I; Donoghue, HD; Minnikin, DE; Besra, GS; et al «Detection and molecular characterization of 9,000-year-old Mycobacterium tuberculosis from a Neolithic settlement in the Eastern Mediterranean» (en anglès). PLoS One, 2008; 3 (10), pp: e3426. DOI: 10.1371/journal.pone.0003426. PMC: 2565837. PMID: 18923677 [Consulta: 18 juny 2023].
* ↑ Chai, Q; Wang, L; Liu, CH; Ge, B «New insights into the evasion of host innate immunity by Mycobacterium tuberculosis» (en anglès). Cell Mol Immunol, 2020 Set; 17 (9), pp: 901-913. DOI: 10.1038/s41423-020-0502-z. PMC: 7608469. PMID: 32728204 [Consulta: 29 març 2023].
* ↑ Ortega-Rosales, A; Delgado-Torres, N; Burneo-Rosales, C «A rare neurological complication of tuberculosis: Transverse myelitis» (en anglès). IDCases, 2019 Maig 24; 17, pp: e00564. DOI: 10.1016/j.idcr.2019.e00564. PMC: 6538955. PMID: 31193733 [Consulta: 10 gener 2023].
* ↑ Manyelo, CM; Solomons, RS; Walzl, G; Chegou, NN «Tuberculous Meningitis: Pathogenesis, Immune Responses, Diagnostic Challenges, and the Potential of Biomarker-Based Approaches» (en anglès). J Clin Microbiol, 2021 Feb 18; 59 (3), pp: e01771-20. DOI: 10.1128/JCM.01771-20. PMC: 8106718. PMID: 33087432 [Consulta: 12 gener 2023].
* ↑ Shaikh, Q; Mahmood, F «Triple valve endocarditis by Mycobacterium tuberculosis: a case report» (en anglès). BMC Infect Dis, 2012 Set 27; 12, pp: 231. DOI: 10.1186/1471-2334-12-231. PMC: 3511257. PMID: 23013220 [Consulta: 5 abril 2023].
* ↑ Lin, S; Wang, Y; Guan, W «Fatal middle cerebral artery aneurysm from Mycobacterium tuberculosis infection» (en anglès). Clin Case Rep, 2019 Gen 31; 7 (3), pp: 580-582. DOI: 10.1002/ccr3.2006. PMC: 6406166. PMID: 30899501 [Consulta: 5 abril 2023].
* ↑ de Oliveira Alves Calado, J; Miola, AC; Cavariani Silvares, MR; Alencar Marques, S «Disseminated tuberculosis associated with reactive arthritis of Poncet in an immunocompetent patient» (en anglès). An Bras Dermatol, 2020 Maig-Jun; 95 (3), pp: 343-346. DOI: 10.1016/j.abd.2019.08.031. PMC: 7253921. PMID: 32303434 [Consulta: 10 gener 2023].
* ↑ DeSimone, DC; Heaton, PR; Neff, BA; Dao, LN; et al «A rare case of chronic otitis externa due to Mycobacterium tuberculosis» (en anglès). J Clin Tuberc Other Mycobact Dis, 2017 Maig 16; 8, pp: 13-15. DOI: 10.1016/j.jctube.2017.05.001. PMC: 6850261. PMID: 31723705 [Consulta: 10 gener 2023].
* ↑ Ayari, R; Amri, R; Chalbi, E; Sbai, MA «Bilateral tuberculous dacryoadenitis» (en anglès). Int J Mycobacteriol, 2020 Jul-Set; 9 (3), pp: 332-334. DOI: 10.4103/ijmy.ijmy_57_20. ISSN: 2212-554X. PMID: 32862173 [Consulta: 5 abril 2023].
* ↑ Hand, JM; Pankey, GA «Tuberculous Otomastoiditis» (en anglès). Microbiol Spectr, 2016 Des; 4 (6), pp: 1-4. DOI: 10.1128/microbiolspec.TNMI7-0020-2016. ISSN: 2165-0497. PMID: 28084203 [Consulta: 21 març 2023].
* ↑ Aslam, SA; Kashani, S; Morley, RK «Systemic tuberculosis presenting with acute transient myopia: a case report» (en anglès). J Med Case Rep, 2008 Nov 17; 2, pp: 350. DOI: 10.1186/1752-1947-2-350. PMC: 2596800. PMID: 19014689 [Consulta: 10 gener 2023].
* ↑ Iyer, AS; Patil, PV; Pandey, D; Kute, BS «Tubercular skull base osteomyelitis - A case report» (en anglès). IDCases, 2021 Des 8; 27, pp: e01360. DOI: 10.1016/j.idcr.2021.e01360. PMC: 8669308. PMID: 34917474 [Consulta: 7 març 2023].
* ↑ Pina, PS; Lemos, CA; de Sousa, SC «A buccal mucosa ulcer as the first sign of tuberculosis» (en anglès). J Oral Maxillofac Pathol, 2022 Jul-Set; 26 (3), pp: 399-403. DOI: 10.4103/jomfp.jomfp_443_21. PMC: 9802504. PMID: 36588851 [Consulta: 7 març 2023].
* ↑ Pedro, B; Alves, L; Magano, R; Nunes, T; Marques, N «Scrofula Caused by Multidrug-Resistant Tuberculosis» (en anglès). Eur J Case Rep Intern Med, 2020 Gen 2; 7 (1), pp: 001390. DOI: 10.12890/2020_001390. PMC: 6993908. PMID: 32015974 [Consulta: 10 gener 2023].
* ↑ Gagneux, S; DeRiemer, K; Van, T; Kato-Maeda, M; de Jong, BC; Narayanan, S; Nicol, M; et al «Variable host-pathogen compatibility in Mycobacterium tuberculosis» (en anglès). Proc Natl Acad Sci USA, 2006 Feb 21; 103 (8), pp: 2869-2873. DOI: 10.1073/pnas.0511240103. PMC: 1413851. PMID: 16477032 [Consulta: 26 gener 2023].
* ↑ Palomino, JC; Martin, A «Drug Resistance Mechanisms in Mycobacterium tuberculosis» (en anglès). Antibiotics (Basel), 2014 Jul 2; 3 (3), pp: 317-340. DOI: 10.3390/antibiotics3030317. PMC: 4790366. PMID: 27025748 [Consulta: 28 març 2023].
* ↑ Gygli, SM; Borrell, S; Trauner, A; Gagneux, S «Antimicrobial resistance in Mycobacterium tuberculosis: mechanistic and evolutionary perspectives» (en anglès). FEMS Microbiol Rev, 2017 Maig 1; 41 (3), pp: 354-373. DOI: 10.1093/femsre/fux011. ISSN: 1574-6976. PMID: 28369307 [Consulta: 3 gener 2023].
* ↑ Chen, Y; Jiang, Q; Peierdun, M; Takiff, HE; Gao, Q «The mutational signatures of poor treatment outcomes on the drug-susceptible Mycobacterium tuberculosis genome» (en anglès). eLife, 2023 Maig 3; 12, pp: e84815. DOI: 10.7554/eLife.84815. PMC: 10188106. PMID: 37133242 [Consulta: 31 maig 2023].
* ↑ Lange, C; Chesov, D; Heyckendorf, J; Leung, CC; et al «Drug-resistant tuberculosis: An update on disease burden, diagnosis and treatment» (en anglès). Respirology, 2018 Jul; 23 (7), pp: 656-673. DOI: 10.1111/resp.13304. ISSN: 1440-1843. PMID: 29641838 [Consulta: 20 gener 2023].
* ↑ Moure González, R «Detección rápida de Mycobacterium tuberculosis complex y de la resistencia a los fármacos antituberculosos mediante métodos de amplificación genética e hibridación -Tesi doctoral-» (en castellà). Departament de Patologia i Terapèutica Experimental, Universitat de Barcelona, 2013; Des 16 (DL: B15704-2014), págs: 225 [Consulta: 11 febrer 2023].
* ↑ Rabaan, AA; Al Mutair, A; Albayat, H; Alotaibi, J; Sulaiman, T; et al «Tools to Alleviate the Drug Resistance in Mycobacterium tuberculosis» (en anglès). Molecules, 2022 Oct 17; 27 (20), pp: 6985. DOI: 10.3390/molecules27206985. PMC: 9606950. PMID: 36296578 [Consulta: 3 gener 2023].
* ↑ Brosch, R; Gordon, SV; Marmiesse, M; Brodin, P; Buchrieser, C; Eiglmeier, K; et al «A new evolutionary scenario for the Mycobacterium tuberculosis complex» (en anglès). Proceedings of the National Academy of Sciences, 99, 6, 19-03-2002, pp: 3684–3689. DOI: 10.1073/pnas.052548299. ISSN: 1091-6490. PMC: 122584. PMID: 11891304 [Consulta: 21 desembre 2022].
* ↑ Wirth, Thierry; Hildebrand, Falk; Allix-Béguec, Caroline; Wölbeling, Florian; Kubica, Tanja; et al «Origin, Spread and Demography of the Mycobacterium tuberculosis Complex» (en anglès). PLOS Pathogens, 4, 9, 2008; Set 26, pp: e1000160. DOI: 10.1371/journal.ppat.1000160. ISSN: 1553-7374. PMC: 2528947. PMID: 18802459 [Consulta: 21 desembre 2022].
* ↑ Coscolla, M; Lewin, A; Metzger, S; Maetz-Rennsing, K; Calvignac-Spencer, S; et al «Novel Mycobacterium tuberculosis complex isolate from a wild chimpanzee». Emerg Infect Dis, 2013 Jun; 19 (6), pp: 969-976. DOI: 10.3201/eid1906.121012. PMC: 3713819. PMID: 23735084 [Consulta: 31 gener 2023].
* ↑ Didkowska, A; Orłowska, B; Witkowski, L; Olbrych, K; et al «Biopsy and Tracheobronchial Aspirates as Additional Tools for the Diagnosis of Bovine Tuberculosis in Living European Bison (Bison bonasus)». Animals (Basel), 2020 Nov 2; 10 (11), pp: 2017. DOI: 10.3390/ani10112017. PMC: 7692047. PMID: 33147754 [Consulta: 11 febrer 2023].
* ↑ Pérez de Val, B; Perea, C; Estruch, J; Solano-Manrique, C; et al «Generalized tuberculosis due to Mycobacterium caprae in a red fox phylogenetically related to livestock breakdowns». BMC Vet Res, 2022 Set 20; 18 (1), pp: 352. DOI: 10.1186/s12917-022-03454-7. PMC: 9487073. PMID: 36127697 [Consulta: 11 febrer 2023].
* ↑ Infantes-Lorenzo, JA; Romero, B; Rodríguez-Bertos, A; Roy, A; Ortega, J; et al «Tuberculosis caused by Mycobacterium caprae in a camel (Camelus dromedarius)». BMC Vet Res, 2020 Nov 10; 16 (1), pp: 435. DOI: 10.1186/s12917-020-02665-0. PMC: 7653750. PMID: 33172453 [Consulta: 11 febrer 2023].
* ↑ Lantos, A; Niemann, S; Mezõsi, L; Sós, E; Erdélyi, K; Dávid, S; et al «Pulmonary tuberculosis due to Mycobacterium bovis subsp. caprae in captive Siberian tiger». Emerg Infect Dis, 2003 Nov; 9 (11), pp: 1462-1464. DOI: 10.3201/eid0911.030297. PMC: 3035528. PMID: 14718093 [Consulta: 14 març 2023].
* ↑ Jolles, AE; Cooper, DV; Levin, S «Hidden Effects of Chronic Tuberculosis in African Buffalo». Ecology, 2005 Set; 86 (9), pp: 2358-2364. DOI: 10.1890/05-0038. ISSN: 1939-9170 [Consulta: 31 gener 2023].
* ↑ Rajbhandari, RM; de la Fuente, J; Karmacharya, D; Mathema, S; Maharjan, B; et al «Understanding Mycobacterium tuberculosis complex in elephants through a One Health approach: a systematic review». BMC Vet Res, 2022 Jul 6; 18 (1), pp: 262. DOI: 10.1186/s12917-022-03356-8. PMC: 9258206. PMID: 35794608 [Consulta: 31 gener 2023].
* ↑ Väli, U; Brandström, M; Johansson, M; Ellegren, H «Insertion-deletion polymorphisms (indels) as genetic markers in natural populations» (en anglès). BMC Genet, 2008 Gen 22; 9, pp: 8. DOI: 10.1186/1471-2156-9-8. PMC: 2266919. PMID: 18211670 [Consulta: 17 febrer 2023].
* ↑ Gupta, RS «Impact of Genomics on Clarifying the Evolutionary Relationships amongst Mycobacteria: Identification of Molecular Signatures Specific for the Tuberculosis-Complex of Bacteria with Potential Applications for Novel Diagnostics and Therapeutics» (en anglès). High Throughput, 2018 Oct 2; 7 (4), pp: 31. DOI: 10.3390/ht7040031. PMC: 6306742. PMID: 30279355 [Consulta: 17 febrer 2023].
* ↑ Yuan, A; Qin, G; He, W; Li, Q «On Coalescence Analysis Using Genealogy Rooted Trees» (en anglès). Comput Math Methods Med, 2014 Feb 23; 2014, pp: 194202. DOI: 10.1155/2014/194202. PMC: 3950903. PMID: 24701248 [Consulta: 20 gener 2023].
* ↑ Bottai, D; Stinear, TP; Supply, P; Brosch, R «Mycobacterial Pathogenomics and Evolution» (en anglès). Microbiol Spectr, 2014 Feb; 2 (1), pp: 1-54. DOI: 10.1128/microbiolspec.MGM2-0025-2013. ISSN: 2165-0497. PMID: 26082120 [Consulta: 21 març 2023].
* ↑ Supply, P; Marceau, M; Mangenot, S; Roche, D; Rouanet, C; Khanna, V; Majlessi, L; et al «Genome analysis of smooth tubercle bacilli provides insights into ancestry and pathoadaptation of the etiologic agent of tuberculosis» (en anglès). Nat Genet, 2013 Feb; 45 (2), pp: 172-179. DOI: 10.1038/ng.2517. PMC: 3856870. PMID: 23291586 [Consulta: 5 febrer 2023].
* ↑ Comas, I; Coscolla, M; Luo, T; Borrell, S; Holt, KE; Kato-Maeda, M; Parkhill, J; et al «Out-of-Africa migration and Neolithic coexpansion of Mycobacterium tuberculosis with modern humans» (en anglès). Nat Genet, 2013 Oct; 45 (10), pp: 1176-1182. DOI: 10.1038/ng.2744. PMC: 3800747. PMID: 23995134 [Consulta: 20 gener 2023].
* ↑ Fellag, M; Loukil, A; Drancourt, M «The puzzle of the evolutionary natural history of tuberculosis» (en anglès). New Microbes New Infect, 2020 Ag 1; 41, pp: 100712. DOI: 10.1016/j.nmni.2020.100712. PMC: 8094893. PMID: 33996102 [Consulta: 12 abril 2023].
* ↑ Smith, Noel H.; Kremer, Kristin; Inwald, Jacqueline; Dale, James; Driscoll, Jeffrey R.; et al «Ecotypes of the Mycobacterium tuberculosis complex» (en anglès). Journal of Theoretical Biology, 239, 2, 21-03-2006, pp: 220–225. DOI: 10.1016/j.jtbi.2005.08.036. ISSN: 0022-5193. PMID: 16242724 [Consulta: 21 desembre 2022].
* ↑ Brites, D; Gagneux, S «Co-evolution of Mycobacterium tuberculosis and Homo sapiens» (en anglès). Immunol Rev, 2015 Mar; 264 (1), pp: 6-24. DOI: 10.1111/imr.12264. PMC: 4339235. PMID: 25703549 [Consulta: 21 desembre 2022].
* ↑ Silva, ML; Cá, B; Osório, NS; Rodrigues, PNS; et al «Tuberculosis caused by Mycobacterium africanum: Knowns and unknowns» (en anglès). PLoS Pathog, 2022 Maig 26; 18 (5), pp: e1010490. DOI: 10.1371/journal.ppat.1010490. PMC: 9135246. PMID: 35617217 [Consulta: 23 novembre 2022].
* ↑ Olea-Popelka, F; Muwonge, A; Perera, A; Dean, AS; Mumford, E; et al «Zoonotic tuberculosis in human beings caused by Mycobacterium bovis-a call for action» (en anglès). Lancet Infect Dis, 2017 Gen; 17 (1), pp: e21-e25. DOI: 10.1016/S1473-3099(16)30139-6. ISSN: 1474-4457. PMID: 27697390 [Consulta: 23 novembre 2022].
* ↑ Bastos, RG; Borsuk, S; Seixas, FK; Dellagostin, OA «Recombinant Mycobacterium bovis BCG» (en anglès). Vaccine, 2009 Nov 5; 27 (47), pp: 6495-6503. DOI: 10.1016/j.vaccine.2009.08.044. ISSN: 1873-2518. PMID: 19720367 [Consulta: 28 desembre 2022].
* ↑ Mukherjee, N; Julián, E; Torrelles, JB; Svatek, RS «Effects of Mycobacterium bovis Calmette et Guérin (BCG) in oncotherapy: Bladder cancer and beyond» (en anglès). Vaccine, 2021 Dec 8; 39 (50), pp: 7332-7340. DOI: 10.1016/j.vaccine.2021.09.053. PMC: 9056065. PMID: 34627626 [Consulta: 28 desembre 2022].
* ↑ van Ingen, J; Rahim, Z; Mulder, A; Boeree, MJ; et al «Characterization of Mycobacterium orygis as M. tuberculosis complex subspecies» (en anglès). Emerg Infect Dis, 2012 Abr; 18 (4), pp: 653-655. DOI: 10.3201/eid1804.110888. PMC: 3309669. PMID: 22469053 [Consulta: 23 novembre 2022].
* ↑ Marcos, LA; Spitzer, ED; Mahapatra, R; Ma, Y; Halse, TA; et al «Mycobacterium orygis Lymphadenitis in New York, USA» (en anglès). Emerg Infect Dis, 2017 Oct; 23 (10), pp: 1749-1751. DOI: 10.3201/eid2310.170490. PMC: 5621560. PMID: 28930016 [Consulta: 20 març 2023].
* ↑ Smith, NH; Crawshaw, T; Parry, J; Birtles, RJ «Mycobacterium microti: More diverse than previously thought» (en anglès). J Clin Microbiol, 2009 Ag; 47 (8), pp: 2551-2559. DOI: 10.1128/JCM.00638-09. PMC: 2725668. PMID: 19535520 [Consulta: 23 novembre 2022].
* ↑ van de Weg, CAM; de Steenwinkel, JEM; Miedema, JR; Bakker, M; et al «The tough process of unmasking the slow-growing mycobacterium: case report of Mycobacterium microti infection» (en anglès). Access Microbiol, 2019 Oct 31; 2 (1), pp: acmi000074. DOI: 10.1099/acmi.0.000074. PMC: 7525059. PMID: 33062933 [Consulta: 21 març 2023].
* ↑ Loukil, A; Bouzid, F; Osman, DA; Drancourt, M «Decrypting the environmental sources of Mycobacterium canettii by high-throughput biochemical profiling» (en anglès). PLoS One, 2019 Set 3; 14 (9), pp: e0222078. DOI: 10.1371/journal.pone.0222078. PMC: 6719871. PMID: 31479485 [Consulta: 23 novembre 2022].
* ↑ Blouin, Y; Cazajous, G; Dehan, C; Soler, C; Vong, R; et al «Progenitor Mycobacterium canettii Clone Responsible for Lymph Node Tuberculosis Epidemic, Djibouti» (en anglès). Emerg Infect Dis, 2014 Gen; 20 (1), pp: 21-28. DOI: 10.3201/eid2001.130652. PMC: 3884719. PMID: 24520560 [Consulta: 20 març 2023].
* ↑ Nebreda, T; Álvarez-Prida, E; Blanco, B; Remacha, MA; et al «Peritoneal tuberculosis due to Mycobacterium caprae» (en anglès). IDCases, 2016 Abr 5; 4, pp: 50-52. DOI: 10.1016/j.idcr.2016.02.010. PMC: 4833828. PMID: 27134824 [Consulta: 23 novembre 2022].
* ↑ Macedo, M; Isidro, J; Gomes, MC; Botelho, A; Albuquerque, T; et al «Animal-to-human transmission of Mycobacterium pinnipedii» (en anglès). Eur Respir J, 2020 Des 17; 56 (6), pp: 2000371. DOI: 10.1183/13993003.00371-2020. ISSN: 1399-3003. PMID: 32732327 [Consulta: 24 novembre 2022].
* ↑ Dippenaar, A; Parsons, SDC; Sampson, SL: van der Merwe, RG; et al «Whole genome sequence analysis of Mycobacterium suricattae» (en anglès). Tuberculosis (Edinb), 2015 Des; 95 (6), pp: 682-688. DOI: 10.1016/j.tube.2015.10.001. ISSN: 1472-9792. PMID: 26542221 [Consulta: 23 novembre 2022].
* ↑ Alexander, KA; Laver, PN; Michel, AL; Williams, M; et al «Novel Mycobacterium tuberculosis complex pathogen, M. mungi» (en anglès). Emerg Infect Dis, 2010 Ag; 16 (8), pp: 1296-1299. DOI: 10.3201/eid1608.100314. PMC: 3298296. PMID: 20678329 [Consulta: 23 novembre 2022].
* ↑ Parsons, S; Smith, SGD; Martins, Q; Horsnell, WGC; Gous, TA; Streicher, EM; et al «Pulmonary infection due to the dassie bacillus (Mycobacterium tuberculosis complex sp.) in a free-living dassie (rock hyrax-Procavia capensis) from South Africa» (en anglès). Tuberculosis (Edinb), 2008 Gen; 88 (1), pp: 80-83. DOI: 10.1016/j.tube.2007.08.012. ISSN: 1472-9792. PMID: 17933586 [Consulta: 30 gener 2023].
* 1 2 Gagneux, Sebastien «Ecology and evolution of Mycobacterium tuberculosis» (en angles). Nature Reviews Microbiology, 16, 4, 4-2018, pp: 202–213. DOI: 10.1038/nrmicro.2018.8. ISSN: 1740-1526. PMID: 29456241.
* ↑ Glaziou, P; Floyd, K; Raviglione, MC «Global Epidemiology of Tuberculosis» (en anglès). Semin Respir Crit Care Med, 2018 Jun; 39 (3), pp: 271-285. DOI: 10.1055/s-0038-1651492. PMC: 4315920. PMID: 30071543 [Consulta: 23 novembre 2022].
* ↑ Reed, MB; Pichler, VK; McIntosh, F; Mattia, A; Fallow, A; et al «Major Mycobacterium tuberculosis lineages associate with patient country of origin» (en anglès). J Clin Microbiol, 2009 Abr; 47 (4), pp: 1119-1128. DOI: 10.1128/JCM.02142-08. PMC: 2668307. PMID: 19213699 [Consulta: 23 novembre 2022].
* ↑ Stucki, D; Brites, D; Jeljeli, L; Coscolla, M; Liu, Q; Trauner, A; Fenner, L; et al «Mycobacterium tuberculosis lineage 4 comprises globally distributed and geographically restricted sublineages» (en anglès). Nat Genet, 2016 Des; 48 (12), pp: 1535-1543. DOI: 10.1038/ng.3704. PMC: 5238942. PMID: 27798628 [Consulta: 23 novembre 2022].
* ↑ Thawornwattana, Y; Mahasirimongkol, S; Yanai, H; Maung, HMW; Cui, Z; et al «Revised nomenclature and SNP barcode for Mycobacterium tuberculosis lineage 2» (en anglès). Microb Genom, 2021 Nov; 7 (11), pp: 000697. DOI: 10.1099/mgen.0.000697. PMC: 8743535. PMID: 34787541 [Consulta: 24 novembre 2022].
* ↑ Shuaib, YA; Utpatel, C; Kohl, TA; Barilar, I; Diricks, M; et al «Origin and Global Expansion of Mycobacterium tuberculosis Complex Lineage 3» (en anglès). Genes (Basel), 2022 Maig 31; 13 (6), pp: 990. DOI: 10.3390/genes13060990. PMC: 9222951. PMID: 35741753 [Consulta: 23 novembre 2022].
* ↑ Bottai, Daria; Frigui, Wafa; Sayes, Fadel; Di Luca, Mariagrazia; Spadoni, Dalila «TbD1 deletion as a driver of the evolutionary success of modern epidemic Mycobacterium tuberculosis lineages» (en anglès). Nature Communications, 11, 1, 04-02-2020, pp: 684. DOI: 10.1038/s41467-020-14508-5. ISSN: 2041-1723. PMC: 7000671. PMID: 32019932.
* ↑ Zhang, H; Liu, M; Fan, W; Sun, S; Fan, X «The impact of Mycobacterium tuberculosis complex in the environment on one health approach» (en anglès). Front Public Health, 2022 Set 7; 10, pp: 994745. DOI: 10.3389/fpubh.2022.994745. PMC: 9489838. PMID: 36159313 [Consulta: 24 novembre 2022].
* ↑ Le Hang, NT; Hijikata, M; Maeda, S; Miyabayashi, A; Wakabayashi, K; et al «Phenotypic and genotypic features of the Mycobacterium tuberculosis lineage 1 subgroup in central Vietnam» (en anglès). Sci Rep, 2021 Jun 30; 11 (1), pp: 13609. DOI: 10.1038/s41598-021-92984-5. PMC: 8245516. PMID: 34193941 [Consulta: 30 novembre 2022].
* ↑ Nebenzahl-Guimaraes, H; Yimer, SA; Holm-Hansen, C; de Beer, J; et al «Genomic characterization of Mycobacterium tuberculosis lineage 7 and a proposed name: 'Aethiops vetus'» (en anglès). Microb Genom, 2016 Jun 24; 2 (6), pp: e000063. DOI: 10.1099/mgen.0.000063. PMC: 5320646. PMID: 28348856 [Consulta: 30 novembre 2022].
* ↑ Ngabonziza, JCS; Loiseau, C; Marceau, M; Jouet, A; Menardo, F; et al «A sister lineage of the Mycobacterium tuberculosis complex discovered in the African Great Lakes region» (en anglès). Nat Commun, 2020 Jun 9; 11 (1), pp: 2917. DOI: 10.1038/s41467-020-16626-6. PMC: 7283319. PMID: 32518235 [Consulta: 1r desembre 2022].

## Bibliografia

* Barberis, Ilaria; Bragazzi, Nicola Luigi; Galluzzo, Lucia; Martini, Mariano. The history of tuberculosis: from the first historical records to the isolation of Koch's bacillus (en anglès). J Prev Med Hyg, 2017 Mar; 58 (1), pp: E9-E12. PMID: 28515626. DOI 10.15167/2421-4248/JPMH2017.58.1.728 [Consulta: 11 febrer 2023].
* Squeglia, Flavia; Ruggiero, Alessia; Berisio, Rita. Chemistry of Peptidoglycan in Mycobacterium tuberculosis Life Cycle: An off-the-wall Balance of Synthesis and Degradation (en anglès). Chemistry, 2018 Feb 21; 24 (11), pp: 2533-2546. PMID: 28925518. DOI 10.1002/chem.201702973 [Consulta: 23 novembre 2022].
* Yanti, Budi; Mulyadi, Mulyadi; Amin, Muhammad; Harapan, Harapan; et al. The role of Mycobacterium tuberculosis complex species on apoptosis and necroptosis state of macrophages derived from active pulmonary tuberculosis patients (en anglès). BMC Res Notes, 2020 Set 4; 13 (1), pp: 415. PMID: 32887662. DOI 10.1186/s13104-020-05256-2 [Consulta: 24 novembre 2022].
* Chandra, Pallavi; Grigsby, Steven J.; Philips, Jennifer A. Immune evasion and provocation by Mycobacterium tuberculosis (en anglès). Nat Rev Microbiol, 2022 Des; 20 (12), pp: 750-766. PMID: 35879556. DOI 10.1038/s41579-022-00763-4 [Consulta: 14 desembre 2022].
* Larsen, Sasha E.; Erasmus, Jesse H.; Reese, Valerie A.; Pecor, Tiffany; et al. An RNA-Based Vaccine Platform for Use against Mycobacterium tuberculosis (en anglès). Vaccines (Basel), 2023 Gen 5; 11 (1), pp: 130. PMID: 36679975. DOI 10.3390/vaccines11010130 [Consulta: 26 gener 2023].
* Naz, Saba; Paritosh, Kumar; Sanyal, Priyadarshini; Khan, Sidra; et al. GWAS and functional studies suggest a role for altered DNA repair in the evolution of drug resistance in Mycobacterium tuberculosis (en anglès). Elife, 2023 Gen 25; 12, pp: e75860. PMID: 36695572. DOI 10.7554/eLife.75860 [Consulta: 31 gener 2023].

## Enllaços externs

* Mycobacterium tuberculosis Curso Medicogénesis. 2020 Oct (castellà)
* Mycobacterium tuberculosis INSST. 2021 Nov (castellà)
* Resistencia a Antimicrobianos: Mycobacterium tuberculosis García Santamaría, F. 2021 Nov (castellà)
* Mycobacterium tuberculosis in Ziehl-Neelsen stained smear of sputum microscopy Microhub Plus. 2021 Des (anglès)